《幼南比部将赴润州讲席，花朝招饮于味閒斋，邵后山作诗赠别，比部和之，余亦次韵》
清代·方仁渊

堂开画锦启琼筵，难得花晨集众仙。醉倒深杯浮蚁绿，飞来妙句快蝉联。

再图盛会非今日，待到重逢又逼年。此去金焦春正好，轻风杨柳送君船。

作者简介：又名思梅，字耕霞，顾山人。幼好学，父母贫穷，借书苦读，工诗，有倚云轩吟草一卷。喜练书画，香山寺额出其手笔。工医学，悬壶常熟，有倚云轩医案、倚云轩医话易头歌诀、舌苔歌诀等书，创办常熟医学会月刊出版二十六期后，因经费停刊。民国十一年组织常熟医界抗议北洋政府颁布条理歧视中医。生于道光二十四年，民国十六年病逝，时八十三岁。